Diari Oficial de la Generalitat Valenciana


Sumari del DOGV 6448, del 28-01-2011 (2011/713)

RESOLUCIÓ de 22 de desembre de 2010, de la Direcció General d'Energia, per la qual s'atorga a Red Eléctrica de España, SAU, l'autorització administrativa per a l'ampliació de la subestació transformadora de 220 kV, denominada ST Catadau en la part de la xarxa de transport, i per a la variant de la línia aèria de transport a 220 kV Torrent-Catadau, al terme municipal de Catadau, província de València, s'aprova el projecte tècnic d'execució i es declara, en concret, la seua utilitat pública. Expedient número ATASCT/2009/360/46.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6448

Data del DOGV
:   28-01-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/713


Data del document
:   22-12-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 22 de desembre de 2010, de la Direcció General d'Energia, per la qual s'atorga a Red Eléctrica de España, SAU, l'autorització administrativa per a l'ampliació de la subestació transformadora de 220 kV, denominada ST Catadau en la part de la xarxa de transport, i per a la variant de la línia aèria de transport a 220 kV Torrent-Catadau, al terme municipal de Catadau, província de València, s'aprova el projecte tècnic d'execució i es declara, en concret, la seua utilitat pública. Expedient número ATASCT/2009/360/46. [2011/713]  
Vist l'escrit presentat per Red Eléctrica de España, SAU, domiciliada a l'efecte de notificacions al passeig del Conde de los Gaitanes, número 177, La Moraleja, Alcobendas, 28394 Madrid, amb data 29 de juliol de 2009, davant del Servici Territorial d'Energia de València, pel qual sol·licita que se li concedisca l'autorització administrativa, la declaració, en concret, d'utilitat pública i l'aprovació del projecte d'execució de l'ampliació de quatre posicions de línia en la subestació Catadau i la variant de la línia aèria a 220 kV Torrent-Catadau en l'entrada en la subestació de Catadau, a la qual s'accedix des de la carretera CV-50 de Catadau a Carlet, al terme municipal de Catadau, província de València (ATASCT/2009/360/46).  
A l'escrit mencionat, s'adjunta el projecte tècnic de l'esmentada instal·lació, firmat pel tècnic competent i visat pel col·legi oficial corresponent de 9 de juliol de 2009.  
Resultant que, d'acord amb el que establix l'article 36.3 de la Llei 54/1997, de 27 de novembre, del Sector Elèctric, en la modificació donada per la Llei 17/2007, de 4 de juliol, i amb el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, va ser sol·licitat per part d'esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç, un informe a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.  
A l'efecte, amb data 12 de novembre de 2009, consta l'informe favorable emés per la Direcció General de Política Energètica i Mines del Ministeri d'Indústria, Turisme i Comerç, per a l'ampliació del parc de 220 kV de la subestació ST Catadau, en considerar que es tracta d'una instal·lació de transport secundari de titularitat del Gestor de la Xarxa de Transport.  
Resultant que va ser realitzada la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, en l'article 9 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació Ambiental, en el Decret 162/1990, de 15 d'octubre, pel qual s'aprova el Reglament d'Impacte Ambiental modificat pel Decret 32/2006, de 10 de març, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, i s'ha realitzat la seua publicació en el Diari de la Comunitat Valenciana del dia 14 de desembre de 2009, en el Butlletí Oficial de la Província de València de 3 de desembre de 2009, en el diari La Razón del dia 11 de desembre de 2009 i al tauler d'anuncis de l'Ajuntament de Catadau, únic afectat pel projecte.  
D'acord amb la documentació que hi ha en l'expedient, no s'han presentat al·legacions a la mencionada sol·licitud dins del termini establit reglamentàriament.  
Resultant que, de conformitat al que preveu l'article 9 del Reial Decret Legislatiu 1/2008, d'11 de gener, s'ha procedit a emetre consulta a les administracions públiques afectades per a la definició de l'amplitud i del nivell de detall de l'estudi d'impacte ambiental.  
Resultant que, de conformitat amb el mencionat Decret 88/2005, es va traslladar a l'Ajuntament de Catadau la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'este organisme, a l'efecte de donar la seua conformitat o l'oposició, i simultàniament es va traslladar al referit Ajuntament i d'acord amb l'article 75 de la Llei 16/2003, de 17 de desembre, i en l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, i se sol·licita l'informe sobre l'adaptació del projecte al planejament urbanístic que siga d'aplicació. No figura en l'expedient l'informe sol·licitat a pesar de la reiteració efectuada pel Servici Territorial d'Energia.  
Resultant que, d'acord amb el que establix el referit Decret 88/2005, de 29 d'abril, es va remetre la separata del projecte tècnic de la instal·lació a les distintes administracions, als organismes i a les empreses de servici públic o d'interés general afectats per la instal·lació elèctrica, a fi de que emeteren, si procedia, les oportunes condicions, concretament als següents:  
- Conselleria d'Infraestructures i Transport. Servici Territorial de Carreteres, que després de sol·licitar la documentació, manifesta que les obres sol·licitades es troben fora de la zona de protecció de la carretera CV-50.  
- Ministeri de Foment. Demarcació de Carreteres de l'Estat a la Comunitat Valenciana, que remet un informe en el qual manifesta que la localització de la subestació ST Catadau, segons la documentació aportada, és de més de 6 quilòmetres respecte a la zona d'afecció de l'autovia A-7 i, per tant, l'informe sol·licitat queda fora de l'àmbit de la competència d'este.  
- Confederació Hidrogràfica del Xúquer, que remet la resolució per la qual s'arxiva l'expedient de sol·licitud d'autorització, ja que la ubicació de l'actuació sol·licitada no està en domini públic hidràulic ni en zona de policia de cap llit públic, sense que siga necessari disposar d'autorització d'eixe organisme de conca per a dur-ne a terme l'execució.  
- Iberdrola Distribución Eléctrica, SAU, que indica en el seu informe la conformitat amb el projecte.  
- Direcció Territorial de Cultura de la Conselleria de Cultura i Esport, que ha remés informe en el qual indica la necessitat de l'obtenció de l'informe patrimonial vinculant previst en la Llei del Patrimoni Cultural Valencià, per a la qual cosa s'haurà de dur a terme una prospecció arqueològica sense remoció de terreny, que s'haurà de sotmetre a la corresponent autorització, i l'empresa sol·licitant haurà d'adjuntar la referida autorització de què ja es disposa.  
Traslladats els informes contestats a l'empresa sol·licitant, manifesta la conformitat amb estos.  
No figuren en l'expedient els informes sol·licitats per les administracions i els organismes que s'indiquen a continuació, a pesar d'haver sigut reiterada la seua petició per part del Servici Territorial d'Energia de València:  
- Servici Territorial d'Ordenació del Territori de la Conselleria de Medi Ambient, Aigua, Urbanisme i Habitatge; i Séquia Reial del Xúquer.  
Considerant que, amb data 25 d'octubre de 2010, la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge va dictar la declaració d'impacte ambiental que estima favorable, només als efectes ambientals i sense perjuí de l'obtenció prèvia de les autoritzacions sectorials que se li aplique, el projecte d'execució de l'ampliació del parc de 220 kV de la SE Catadau promogut per Red Eléctrica de España, SAU, al terme municipal de Catadau, segons el que preveu el projecte, l'estudi d'impacte ambiental i la resta de la documentació que hi ha en l'expedient i amb les condicions que s'arrepleguen en la part dispositiva de la present resolució.  
Resultant l'expedient remés pel Servici Territorial d'Energia de València que ha tingut entrada en esta Direcció General d'Energia amb data 14 de desembre de 2010.  
Considerant que, d'acord amb la documentació que hi ha en l'expedient, l'ampliació sol·licitada s'executarà en terrenys en què actualment es troben les instal·lacions de la ST Catadau i en terrenys annexos a estos, concretament a les parcel·les 113 i 116 del polígon 3 de Catadau, al terme municipal de Catadau, província de València.  
Resultant que el projecte presentat té entre la seua documentació els plans pertinents a escala adequada, està prou detallat i conté una relació concreta i individualitzada dels béns i drets afectats.  
Considerant que la sol·licitud i documentació adjunta disposa d'una definició i una concreció de les característiques tècniques que garantixen la màxima seguretat i la millor funcionalitat de la instal·lació elèctrica, i estos són els paràmetres que condicionen i obliguen principalment a adoptar l'establiment d'esta, amb independència de les afeccions que a tercers puguen representar i això sense perjuí d'indemnitzar adequadament estes.  
Considerant que, d'acord amb l'article 5 del Reial Decret 1955/2000, les instal·lacions l'autorització de les quals se sol·licita constituïxen instal·lacions de xarxes de transport elèctrica.  
Considerant que, d'acord amb el projecte presentat, la finalitat que es pretén amb la instal·lació sol·licitada és l'adaptació i l'ampliació de la subestació ja existent, a fi de poder disposar d'una xarxa de malla completa de la xarxa de transport elèctric existent i poder donar el suport necessari a la xarxa de distribució elèctrica i aconseguir d'esta manera una major disponibilitat i una millora en la qualitat del servici final.  
Considerant que el títol VI de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Considerant que, d'acord amb el que establix l'article 3.3.c de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Considerant que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Considerant la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Red Eléctrica de España, SAU, autorització administrativa per a l'ampliació de la subestació transformadora de 220 kV, denominada ST Catadau en la part de la xarxa de transport, i per a la variant de la línia aèria de transport a 220 kV Torrent-Catadau, a la qual s'accedix des de la carretera CV-50 de Catadau a Carlet, al terme municipal de Catadau, província de València i les característiques principals del qual són:  
- Sistema elèctric de 220 kV:  
La configuració és de doble barra, amb dos tipus d'embarrat, semiflexible -destinat a la interconnexió principal- i rígid -per a connexió de l'aparellatge entre si i a les barres principals.  
a) La modificació, quant a posicions es referix, consistix en:  
· Posició 2. (Línia Xixona). Se suprimix l'actual circuit de la T Alzira i de la T de Catadau de la línia Alzira-Xixona.  
· Posició 8. Autotransformador (AT-1).  
· Posició 9. (Línia Vilanova 1). Que s'ha d'executar després del trasllat de l'actual posició 11 (línia Torrent 1).  
· Posició 10. (Línia Vilanova 2).  
· Posició 11. (Línia Torrent 1).  
- Instal·lació d'aparellatge i de conductors que corresponen als elements següents: interruptors; transformadors d'intensitat en cada fase; seccionadors de barres i de línia; seccionadors de posició; transformadors de tensió capacitius; i aïlladors de suport per a embarrats principals i secundaris.  
- Els conductors es disposen en tres nivells per als embarrats alts, mitjans i interconnexió de l'aparellatge.  
- S'ampliarà la xarxa de terres existent, que en l'actual consistix en una de terres inferiors, que recorre totes les instal·lacions, incloses els fonaments i el tancament. I una altra de xarxa de terres superiors, per a la protecció dels equips.  
- Servicis auxiliars de 400/230 V de corrent altern i de 125 V de corrent continu.  
- Implantació de control i telecontrol, sistema de proteccions i equips de telecomunicacions, enllumenat i electricitat.  
- Obra civil per a dur a terme l'ampliació de la plataforma actual, la construcció del tancament del recinte i la caseta per a ubicació dels relens, i els treballs auxiliars corresponents en les seues distintes fases.  
a) Variant de la línia aèria de transport a 220 kV Torrent-Catadau en l'entrada a la subestació elèctrica (ST).  
La línia sotmesa a modificació té l'inici en el suport T49 (existent) de la línia a 220 kV citada i el seu final en les instal·lacions de la ST, i s'executa per mitjà d'un buit destensat fins al mencionat nou pòrtic, discorrent íntegrament en el terme municipal de Catadau.  
Les característiques principals són:  
· Tensió nominal: 220 kV (1a categoria).  
· Nombre de circuits: un.  
· Nombre de conductors per fase: dos, tipus GULL AW (existent).  
· Nombre de cables de terra: un, d'acer-70 (existent).  
· Nombre de cables òptic: un, tipus OPGW (existent).  
· Tipus d'aïllament: en material compòsit.  
· Suports: torres metàl·liques de gelosia.  
· Nombre de suports nous: un.  
· Longitud afectada: 85,24 metres.  
- Pressupost total: 4.315.568,28 euros.  
Segon  
Aprovar el projecte d'execució per a l'ampliació de la subestació i variant de la línia elèctrica citades en el punt primer de la present resolució, firmat pel tècnic competent i visat pel col·legi oficial corresponent amb data 9 de juliol de 2009.  
La present resolució està sotmesa a les condicions següents:  
a) El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació de territori i al medi ambient.  
b) La instal·lació que s'ha d'executar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Red Eléctrica de España, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions s'hauran de realitzar segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
d) El termini d'execució de l'obra serà de 12 mesos comptadors des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a l'acabament del mencionat termini, Red Eléctrica de España, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
e) El titular donarà compte de l'acabament de les obres al Servici Territorial d'Energia de València a l'efecte de la sol·licitud d'autorització d'explotació, a la qual s'adjunta un certificat de direcció i final d'obra subscrit per tècnic facultatiu competent, i s'acredita que és d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
f) L'administració deixarà sense efecte la present resolució en el moment que s'observe l'incompliment de les condicions imposades en esta.  
  
\*\*\*\*\*\*\*\*\*\*\*\*\*\*\*\*\*\*\*\*\*  
g) Condicions d'orde mediambiental establides en la Declaració d'Impacte Ambiental de 25 d'octubre de 2010, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge:  
1. Es restauraran a les condicions inicials les àrees que hagen sigut alterades per les obres.  
2. Es procedirà a la correcta gestió dels residus generats. En este sentit, està totalment prohibida la crema de matèria vegetal (tant vegetació rural, com ara tarongers o d'altres cultius eliminats).  
3. S'adoptaran els aspectes regulats en el Reial Decret 795/2010, de 16 de juny, en relació amb l'ús de gasos fluorats.  
4. Les accions incloses en el Programa de Vigilància Ambiental s'hauran de documentar a l'efecte d'acreditar l'adopció i l'execució de les mesures preventives i correctores propostes i la comprovació de la seua eficàcia.  
5. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, hauran de ser comunicats a l'òrgan ambiental competent que establirà, si procedix, l'aplicació de noves mesures correctores.  
Tercer  
Declarar, en concret, la utilitat pública de l'establiment de la instal·lació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
La relació de béns i drets afectats pel projecte aprovat de l'ampliació de la ST Catadau, és la següent:  
Terme municipal de Catadau  
Contra la present resolució, que no posa fi a la via administrativa, es podrà interposar un recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 22 de desembre de 2010.- El director general d'Energia: Antonio Cejalvo Lapeña.